**Mama**

*Lucia Eniu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mama

Pe mama mea

a nãscut-o Dumnezeu

la naşterea mea

i-a dat ochi

de-apus

şi ochi de rãsãrit

şi câteva izvoare

de lacrimi

şi-atâta dragoste

cã nu mai ştia mama

unde s-o mai punã

o ține

pe rafturi

în pivnițele sufletului

şi scoate calupuri

şi mi le dãruieşte

învelite frumos

în câte un izvor de lacrimi

Pe mama mea

a nãscut-o Dumnezeu

la naşterea mea

i-a dat glas de tunet

şi glas de doinã

şi-atâta grijã

şi-atâta durere

cã nu mai ştia

unde sã le punã

le-a ascuns

sub lespezi

adânc

în pivnițele sufletului

şi le-a lãsat

acolo

pe vecie

Pe mama mea

a nãscut-o Dumnezeu

la naşterea mea

i-a dat câteva

-isme

sã le poarte brãțãri

la mâini

şi-un veac de singurãtate

ş-atâta belşug de amãgiri

cã le-a zidit mama

în cãmãrile vremii

pentru zilele cenuşii

pe mama mea

a nãscut-o Dumnezeu

la naşterea mea

i-a dat câțiva bãnuți

sã-şi cumpere iluzii

şi nişte bilete

în rândul întâi

la spectacolul istoriei

(mama le-a strecurat

într-o carte

de interpretare a viselor)

şi seturi cu palme

de unicã folosințã

din cele care aplaudã automat

Pe mama mea

a nãscut-o Dumnezeu

la naşterea mea

i-a dat rãbdare cât pentru nouã vieți

şi un surâs

din acela pur-sânge

herculeean

dãrâmã toate relele firii

şi nefirii

din el face mama

şiraguri de mãrgele de dor

şi mi le dãruieşte

cu sfialã

Pe mama mea

a nãscut-o Dumnezeu

la naşterea mea.